
CONSILIUL JUDEŢEAN
HOTĂRÂRE

privind constituirea Comisiei speciale de analiză şi verificare a modului de realizare a activităţilor aferente Contractului de concesiune nr.34/04.01.2013 privind Delegarea prin concesiune a gestiunii serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud 

Consiliul Judeţean Bistriţa-Năsăud, întrunit în data de 01.09.2016 în şedinţă extraordinară în prezenţa preşedintelui şi a 24 consilieri judeţeni;
   Având în vedere:
      -  expunerea de motive nr. IX/12773/31.08.2016 a preşedintelui Consiliului Judeţean Bistriţa-Năsăud;
          -  raportul comun nr. VA/12774/31.08.2016 al Direcţiei Tehnice investiţii lucrări publice şi al Direcţiei economice; 
-   prevederile art. 21 din Regulamentul de organizare şi funcţionare a Consiliului Judeţean Bistriţa-Năsăud aprobat prin Hotărârea Consiliului Judeţean Bistriţa-Năsăud nr. 40/29.08.2012, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 41/31.10.2011  privind înfiinţarea şi organizarea activităţii  de Salubrizare, respectiv de Management şi Operare a Centrului de Management Integrat al Deşeurilor Tărpiu, judeţul Bistriţa-Năsăud;

           - prevederile Hotărârii Consiliului Judeţean Bistriţa-Năsăud nr. 10/04.02.2013 privind aprobarea atribuirii Contractului de concesiune nr. 34/04.01.2013 privind Delegarea prin concesiune a serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud către S.C. Vitalia Servicii Pentru Mediu Tratarea Deşeurilor S.R.L. Boldeşti Scăieni, ca urmare a finalizării procedurii de achiziţie privind delegarea prin licitaţie publică  ; 
- prevederile Hotărârii Consiliului Judeţean Bistriţa-Năsăud nr. 12/27.01.2016 privind Aprobarea Regulamentului de organizare și funcționare al Serviciului public de salubrizare, respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud;

În temeiul prevederilor art. 45 alin. (5), art.54 alin (7), art. 91 alin. (1) lit. d) şi f) şi alin. (5) lit. a) pct. 14, art. 97, art. 98 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
Art.1.  Se constituie Comisia specială de analiză şi verificare a modului de realizare a activităţilor aferente Contractului de concesiune nr. 34/04.01.2013 privind Delegarea prin concesiune a gestiunii serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, de către Operatorul S.C Vitalia Servicii pentru Mediu Tratarea Deşeurilor S.R.L, având următoarea componenţă:

Președinte:
1. Domnul Ioan Ṭintean – Vicepreşedinte al Consiliului Judeţean Bistriţa-Năsăud                  
Membrii:
1. Domnul Ceclan-Oprea Ciprian - Consilier judeţean ; 
2. Domnul Moldovan Florin-Cristian -  Consilier judeţean ; 
3. Doamna Borșa Luminița - consilier superior, Serviciul tehnic, investiții - Compartiment mediu, utilități publice, management deșeuri ;
4. Doamna Pop Mihaela  - consilier superior, Serviciul tehnic, investiții - Compartiment mediu, utilități publice, management deșeuri ;
5. Domnul Redl Alexandru - consilier superior, Serviciul financiar contabilitate ;
6. Doamna Pintea Violeta Milela - consilier juridic, Serviciul juridic contencios, resurse umane - Compartiment juridic contencios.
Secretariat tehnic:

1. Doamna Sălăgean Codruţa - consilier superior, Serviciul tehnic, investiții - Compartiment mediu, utilități publice, management deșeuri;
2. Doamna Strugariu Iulia - consilier superior, Serviciul tehnic, investiții - Compartiment mediu, utilități publice, management deșeuri.
Art.2. Comisia specială de analiză şi verificare are următoarele obiective:

-  analiza şi verificarea Contractului de concesiune nr. 34/04.01.2013 şi a documentelor aferente acestuia, respectiv Caiet de sarcini, Propunere tehnică, Propunere financiară, Inventarul bunurilor mobile şi imobile, proprietate publică sau privată a unităţilor administrativ-teritoriale aferente serviciului (infrastructura aferentă Centrului de Management Integrat al Deşurilor Tărpiu), Procesul verbal de predare-primire a infrastructurii, Garanţii şi asigurări aferente Propunerii financiare, Manual de operare, Regulament de salubrizare;
- verificarea îndeplinirii obligaţiilor asumate prin Contractul de concesiune nr. 34/04.01.2013 privind Delegarea prin concesiune a gestiunii Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, de către Operatorul S.C Vitalia Servicii pentru Mediu Tratarea Deşeurilor S.R.L;
Art.3. În vederea realizării obiectivelor stabilite la art.2. din prezenta hotărâre, comisia specială de analiză şi verificare va realiza următoarele activităţi: 

- analiza documentaţiei aferente contractului nr. 34/04.01.2013 privind Delegarea prin concesiune a gestiunii Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, de către Operatorul S.C Vitalia Servicii pentru Mediu Tratarea Deşeurilor S.R.L, la sediul Consiliului Judeţean Bistriţa-Năsăud;

- verificarea în teren la locaţia Centrului de Management Integrat al Deşeurilor din localitatea Tărpiu a realizării obligaţiilor asumate de către Operatorul S.C Vitalia Servicii pentru Mediu Tratarea Deşeurilor S.R.L, prin contractul de concesiune nr. 34/04.01.2013 privind Delegarea prin concesiune a gestiunii serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud;
- propunerea măsurilor de remediere ce se impun în cazul în care se constată deficiențe în îndeplinirea obligațiilor asumate de către Operatorul S.C Vitalia Servicii pentru Mediu Tratarea Deşeurilor S.R.L, prin contractul nr. 34/04.01.2013 privind Delegarea prin concesiune a gestiunii Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud și stabilirea termenelor de remediere.

Art.4. Comisia specială își va desfășura activitatea pe o perioadă de maxim 60 de zile de la data adoptării prezentei hotărâri. După expirarea acestei perioade, comisia specială va întocmi un raport pe baza analizelor şi verificărilor efectuate care va fi prezentat în cadrul ședinței ordinare a Consiliului Judeţean Bistrița-Năsăud din luna noiembrie 2016. 
Art.5. Prezenta hotărâre a fost adoptată cu un număr de 25 voturi “pentru”.
Art.6. Cu ducerea la îndeplinire a prevederilor prezentei hotărâri se încredinţează Comisia specială de analiză şi verificare a modului de realizare a activităţilor aferente Contractului de concesiune nr. 34/03.01.2013 privind Delegarea prin concesiune a gestiunii serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, prevazută la art.1. 
 Art.7. Prezenta hotărâre se comunică de către Serviciul administraţie şi relaţii publice cu:

· persoanele nominalizate la art. 1;
· Administratorul public al judeţului;

· Direcţia economică;

· Direcţia tehnică, investiţii, lucrări publice;
· Direcţia administraţie locală; 
· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

p. SECRETARUL JUDEŢULUI,         

